# Abloy

### Wikipedia

Abloyn perinteinen riippulukko

Abloy Oy on suomalainen lukkovalmistaja, joka on kuulunut vuodesta 1994 lähtien Assa Abloy -konserniin.

Abloy-lukon kehitti helsinkiläinen konttorikonemekaanikko Emil Henriksson (1886-1956) vuonna 1907. Lukkoa valmistamaan perustettiin vuonna 1918 Ab Låsfabriken Lukkotehdas Oy, jonka nimeksi tuli seuraavana vuonna Ab Lukko Oy. Yritys siirtyi Kone ja Silta Oy:n omistukseen vuonna 1923, jonka Wärtsilä Oy osti vuonna 1936. Abloy Oy -nimi otettiin käyttöön vuonna 1990.

Wärtsilän toimintaa jatkanut Metra Oy perusti vuonna 1994 ruotsalaisesta Securitas Ab:stä irrotetun Assa Ab:n kanssa Assa Abloy Ab:n, jonka omistukseen Metra siirsi Abloy Ab:n. Metran omistus Assa Abloy Ab:ssä oli aluksi 55%, mutta vuoden 1994 lopussa se oli laskenut 48,3 %:iin. Metra Oy, jonka nimi muutettiin vuonna 2000 takaisin Wärtsilä Oy:ksi, on sittemmin myynyt valtaosan omistuksestaan Assa Abloy Ab:ssä. Yhtiö listattiin perustamisvuonna Tukholman pörssiin.

Abloy Oy:n tuotemerkkeinä Suomessa ovat ABLOY ja Primo. Yritys valmistaa erilaisia lukitusratkaisuja. Näitä ovat mekaaniset ja sähköiset lukkorungot, avainpesät ja niihin liittyvät komponentit, sähköiset oviautomatiikkalaitteet, mekaaniset ovensulkijat, riippu- ja kalustelukot ja rakennushelat (Primo).

Abloy Oy:llä on tehtaat Joensuussa, Tampereella ja Björkbodassa.

Abloy-tuotteita myydään kaikkiin maanosiin 60 vientimaahan.

## [muokkaa] Aiheesta muualla

- Abloyn kotisivu
- ASSA ABLOY:n kotisivu
- Kansalliskirjaston digitoidut aineistot: Abloyn tuoteluettelot

Haettu osoitteesta http://fi.wikipedia.org../../../a/b/l/Abloy.html

Luokat: Metalliteollisuusyhtiöt | Suomalaiset yhtiöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano
- Svenska